
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 591 

1 Αυγούστου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της ΥΠ 124/17.7.1994 απόφασης του 
Πρωθυπουργού για τη «Συγκρότηση διυπουργικής 

Επιτροπής» . 1 

Αναγνώριση της Μονάδας Εντατικής θεραπείας του 
Αντικαρκινικού Νοσ/μείου θεσ/νίκης «ΘΕΑΓΕ- 
ΝΕΙΟ» ως κατάλληλης για εξειδίκευση των γιατρών 

στην Εντατική θεραπεία . 2 

Αναπροσαρμογή του τιμολογίου οδοντοτεχνικών εργα¬ 
σιών . 3 

Εξαίρεση από τις διατάξεις του Ν. 1735/1987 για πλή¬ 
ρωση θέσης στο Μουσείο Τεριάντ και καθορισμός 

τρόπου πλήρωσης της θέσης αυτής . 4 

Χορήγηση άδειας ίδρυσης και λειτουργίας Ανώτερης 
Σχολής Δραματικής Τέχνης (Τμήμα Υποκριτικής) 
στο Ίδρυμα «Ελληνικό Κέντρο Τεχνών Αντωνίου θ. 

Γκαργκάσουλα» . 5 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στο Σωματείο «Πνευματική Πολι¬ 
τιστική Κοινωνική Κίνηση Βορ. Προαστείων» . 6 

Κήρυξη Ι.Ν. Κοίμησης Θεοτόκου Σιμού Ναυπακτίας ως 

ιστορικού διατηρητέου μνημείου. 7 

Ίδρυση Γραφείου Ε.Ο.Τ. Νομού Λακωνίας - Γύθειο . 8 
Ίδρυση Γραφείου Ε.Ο.Τ. Νομού Αιτωλοακαρνανίας - 

Αμφιλοχία . 9 

Κατάταξη των «ΚΕΝΤΡΩΝ ΔΙΑΚΟΠΩΝ & ΠΑΡΑΘΕΡΙ- 
ΣΜΟΥ ΑΛΛΟΔΑΠΩΝ» σύμφωνα με το Ν.2160/93 
περί Τουρισμού στα κύρια ή μη κύρια τουριστικά κα¬ 
ταλύματα .10 

Ανάθεση έργου με σύμβαση σε 1 ειδικό επιστήμονα 

από το ΥΠΕΧΩΔΕ.11 

Σύσταση αμιγούς Δημοτικής Επιχείρησης Επικοινωνίας 
Διαφήμισης και Εκμετάλλευσης Δημοτικών Χώρων 

Δήμου Κηφισιάς με το δ.τ. «Κηφισεύς» .12 

Τροποποίηση της 39205/66 απόφασης «περί μεταβί¬ 
βασης κυριότητας κοινοχρήστων εκτάσεων» (αγρό¬ 
κτημα Τερπνής Ν. Σερρών) .13 

Έγκριση Οργανισμού Εσωτερικής Υπηρεσίας Κοινότη¬ 
τας Μανάγουλης Ν. Φωκίδας .14 

Διαχωρισμός της ΥΑ/ΕΟΤ Πύργος Τζανετάκη - Γρηγο¬ 
ράκη - Πύργος Καπετανάκου και καθορισμός συν¬ 
θέσεων προσωπικού .15 


Διορθώσεις σφαλμάτων 

Διόρθωση σφάλματος στην ΥΠΠΟ/ΔΙΛΑΠ/Γ/558/ 
17213/4.3.94 απόφαση του Υπουργού Πολιτι¬ 
σμού .16 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠ137 (1) 

Τροποποίηση της ΥΠ 124/17.7.1994 απόφασης του 

Πρωθυπουργού για τη «Συγκρότηση διυπουργικής Επι¬ 
τροπής». 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όρ¬ 
γανα» και ειδικότερα το άρθρο 10 καθώς και το άρθρο 29Α 
του ίδιου νόμου, όπως το άρθρο αυτό προστέθηκε με το 
άρθρο 27 του Ν. 2081/1992 (Α' 154). 

2. Την ΥΠ 124/17.7.1994 απόφαση του Πρωθυπουρ¬ 
γού «Συγκρότηση διυπουργικής Επιτροπής» (Β' 571). 

3. Ότι από τις διατάξεις της απόφασης αυτής δεν προ- 
καλείται δαπάνη, αποφασίζουμε: 

1. Στη διυπουργική Επιτροπή για την εφαρμογή του Ν. 
2218/1994 «Ίδρυση Νομαρχιακής Αυτοδιοίκησης, τρο¬ 
ποποίηση διατάξεων για την Πρωτοβάθμια Αυτοδιοίκηση 
και την περιφέρεια και άλλες διατάξεις», συμμετέχουν 
επίσης και οι Υπουργοί: 

α. Μακεδονίας - Θράκης, Κωνσταντίνος Τριαρίδης 

β. Αιγαίου, Αντώνιος Κοτσακάς και 

γ. Τύπου και Μέσων Μαζικής Ενημέρωσης, Ευάγγελος 
Βενιζέλος. 

2. Στην πιο πάνω απόφασή μας με αριθμό ΥΠ 124/ 
17.7.1994 (Β' 571) προστίθεται παρ. 3, η οποία έχει ως 
εξής: 

«Οι Υπουργοί Προεδρίας της Κυβέρνησης, Εσωτερι¬ 
κών, Εθνικής Οικονομίας και Οικονομικών, συντονίζουν το 
έργο της Επιτροπής και τη συγκαλούν σε ολομέλεια ή, 
ανάλογα με τα υπό αντιμετώπιση θέματα, σε περιορισμένη 
σύνθεση με συμμετοχή των αντιστοίχως αρμοδίων Υπουρ¬ 
γών». 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1994 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

-♦- 

Αριθ. Υ7/4983 (2) 

Αναγνώριση της Μονάδας Εντατικής θεραπείας του Αντι- 

καρκινικού Νοσ/μείου θεσ/νίκης «ΘΕΑΓΕΝΕΙΟΧ ως 

κατάλληλης για εξειδίκευση των γιατρών στην Εντατική 

θεραπεία. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. Κ3366/55 κα¬ 
θώς και της παρ. 2 του άρθρου 8 του Ν. 2071/92. 

2. Τις διατάξεις του άρθρου 84 του Ν. 2071/92. 

3. Τη με αριθ. 3710/21.5.94 απόφαση της Εκτελεστι¬ 
κής Επιτροπής του ΚΕΣΥ. 

4. Τη με αριθμ. ΔΥ3α/οικ. 850/25.10.93 κοινή από¬ 
φαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων για ανάθεση αρμοδιοτήτων 
στον Υφυπουργό Υγείας, Πρόνοιας και Κοιν. Ασφαλίσεων, 
αποφασίζουμε: 

1. Αναγνωρίζεται η Μονάδα Εντατικής θεραπείας του 
Αντικαρκινικού Νοσ/μείου θεσ/νίκης «ΘΕΑΓΕΝΕΙΟ» ως 
κατάλληλη για εξειδίκευση των γιατρών στην Εντατική θε¬ 
ραπεία για δύο (2) χρόνια. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1994 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 
-♦- 

Αριθ. Υ7/4206 (3) 

Αναπροσαρμογή του τιμολογίου οδοντοτεχνικών εργα¬ 
σιών. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 1666/86 (ΦΕΚ 
200/Α/86) Οδοντοτεχνικό επάγγελμα - Οδοντοτεχνικά 
εργαστήρια και άλλες διατάξεις. 

2. Την αριθμ. Α4/1495/3.4.91 (ΦΕΚ 299/Β/91) 
Υπουργική Απόφαση Τιμολόγιο Οδοντοτεχνικών Εργα¬ 
σιών. 

3. Την αριθμ. Υ7/202/15.2.93 (ΦΕΚ 271 /Β/94) υπουρ¬ 
γική απόφαση Αναπροσαρμογή του τιμολογίου οδοντοτε¬ 
χνικών εργασιών. 

4. Το αριθμ. 897/11.4.94 έγγραφο της Πανελλήνιας 
Ομοσπονδίας Εργαστηριούχων Οδοντοτεχνιτών. 

5. Την αριθμ. 20 της 106ης Ολομ./17.5.94 Απόφαση 
του ΚΕ.Σ.Υ. 

6. Την αρ. ΔΥ 3α/οίκ. 370/94 κοινή απόφαση του Πρω¬ 
θυπουργού και του Υπουργού Υγείας, Πρόνοιας και Κοι¬ 
νωνικών Ασφαλίσεων, για την ανάθεση αρμοδιοτήτων, 
αποφασίζουμε: 

Αυξάνονται οι αμοιβές του τιμολογίου οδοντοτεχνικών 


εργασιών, όπως αυτές είχαν διαμορφωθεί· με την αριθ. 
Υ7/202/15.2.93 (ΦΕΚ 271/Β/93) υπουργική απόφαση, 
κατά ποσοστό 15%. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Από τις δημοσιεύσεις παύει να ισχύει κάθε αντίθετη διά¬ 
ταξη. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

-4- 

Αριθ. ΥΠΠΟ/ΔΙΟΙΚ/Β/38055 (4) 

Εξαίρεση από τις διατάξεις του Ν. 1735/1987 για πλή¬ 
ρωση θέσης στο Μουσείο Τεριάντ και καθορισμός τρό¬ 
που πλήρωσης της θέσης αυτής. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Των άρθρων 13 και 23 παρ. 1 και 2 του Ν. 2190/1994 
(ΦΕΚ 28/Α/3.3.1994). 

β) Του άρθρου 1 παρ. 2 περ. ια' του Ν. 1735/1987 
γ) Του άρθρου 49 του Υπαλληλικού Κώδικα (Π.Δ. 611/ 
1977) 

δ) Του άρθρου 23 παρ. 1 και 4 του Π.Δ. 194/1988 
ε) Της Π.Υ.Σ. 211/1993 «Αναστολή των διορισμών και 
των προσλήψεων στο Δημόσιο Τομέα έως τις 30 Ιουνίου 
1994» (ΦΕΚ 219/Α/31.12.1993) και της ΠΥΣ 223/1994 
(ΦΕΚ 97/Α/30.6.94). 

2. Την πράξη του Πρωθυπουργού, αριθ. 252/3.8.1993, 
με την οποία εγκρίθηκε η πλήρωση μίας (1) κενής οργανι¬ 
κής θέσης μόνιμου προσωπικού του κλάδου ΥΕ Κλητήρων 
- Φυλάκων στο Μουσείο Βιβλιοθήκη Ευστρατίου Ελευθε- 
ριάδη Τεριάντ (Υπουργφείο Πολιτισμού). 

3. Τις λειτουργικές ανάγκες του Μουσείου - Βιβλιοθή¬ 
κης Ευστρατίου Ελευθεριάδη Τεριάντ, αποφασίζουμε: 

4. Τις διατάξεις του άρθρ. 27 τουΝ. 2081/92 και το γε¬ 
γονός ότι από την απόφαση αυτή προκαλείται δαπάνη σε 
βάρος του προϋπολογισμού του Μουσείου Τεριάντ 
(ΝΠΔΔ) που ανέρχεται στο ύψος των 480.000 δρχ. για το 
τρέχον έτος και του ποσού 1.680.000 δρχ. για κάθε ένα 
από τα επόμενα έτη, για την οποία έχει εγγράφει πρό¬ 
βλεψη στον προϋπολογισμό του Μουσείου Τεριάντ με 
ΚΑΕ 0211,0221 και 0226. 

I. Εξαιρούμε από την εφαρμογή του Ν. 1735/1987 την 
πλήρωση μίας (1) κενής οργανικής θέσης μόνιμου προσω¬ 
πικού του κλάδου ΥΕ Κλητήρων - Φυλάκων στο Μουσείο - 
Βιβλιοθήκη Ευστρατίου Ελευθεριάδη Τεριάντ, η οποία θα 
πληρωθεί με τη διαδικασία και τα αντικειμενικά κριτήρια 
του Ν. 2190/1994. 

II. Η πλήρωση της ανωτέρω θέσης καθορίζεται ότι θα γί¬ 
νει με βάση τα κριτήρια και τη διαδικασία των παρ. 1 -4, 8 
και 11 του άρθρου 18 του Ν. 2190/1994, σύμφωνα με τα 
οριζόμενα στην παρ. 2 του άρθρου 23 του ίδιου νόμου. 

Η οικεία Επιτροπή: 

α) θα συγκεντρώσει τις αιτήσεις των υποψηφίων, 
β) θα ελέγξει την ύπαρξη των απαιτουμένων γενικών και 
ειδικών προσόντων. 

γ) θα καταρτίσει πίνακα των υποψηφίων που γί¬ 
νονται δεκτοί και για τους οποίους συντρέχουν οι 
νόμιμες προϋποθέσεις και πίνακα αποκλεισμένων, οι 
οποίοι δεν πληρούν τις προϋποθέσεις. 

δ) θα κατατάξει τους υποψηφίους σε πίνακα προτε¬ 
ραιότητας με βάση τα κριτήρια της παρ. 8 του άρθρου 18 
του Ν. 2190/1994 και όπου συντρέχει περίπτωση θα λη- 
φθούν υπόψη και οι διατάξεις της παρ. 11 του ίδιου άρ¬ 
θρου και της παρ. 17 του άρθρου 21 του ίδιου νόμου. 

ε) θα εγγράψει στον πίνακα αυτό με τη σειρά που προ¬ 
κύπτει από την εφαρμογή των ανωτέρω διατάξεων όλους 
τους υποψηφίους, πλην βεβαίως αυτών που έχουν απο¬ 
κλεισθεί, επειδή δεν έχουν τα απαιτούμενα, από το νόμο, 
προσόντα. 

Από τον πίνακα προτεραιότητας θα διοριστεί ο υποψή¬ 
φιος που θα καταταγεί σ’ αυτόν πρώτος σε σειρά. 

Ο πίνακας αυτός θα δοθεί στη δημοσιότητα, με συνο¬ 
πτική αναφορά των στοιχείων,· απ’ όπου θα προκύπτει και 
θα αποδεικνϋεται ότι τηρήθηκε ο νόμος. 

III. Επισημαίνεται ότι, ευθύς ως λειτουργήσει το 
Α.Σ.Ε.Π. θα ζητηθεί αναδρομικός έλεγχος της τήρησης 
των σχετικών διατάξεων του Ν. 2190/1994. 

Η απόφαση αυτή να κοινοποιηθεί, με απόδειξη, στον 
Πρόεδρο και στα μέλη της οικείας επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

ΑΝ. ΠΕΠΟΝΗΣ Αθ. ΜΙΚΡΟΥΤΣΙΚΟΣ 

-♦- 

Αριθ. 37772 (5) 

Χορήγηση άδειας ίδρυσης και λειτουργίας Ανώτερης Σχο¬ 
λής Δραματικής Τέχνης (Τμήμα Υποκριτικής) στο 
Ίδρυμα «Ελληνικό Κέντρο Τεχνών Αντωνίου θ. Γκαρ- 
γκάσουλα». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α/13.5.81). 

3. Τα άρθρα 13 και 15 του Ν. 1348/1983 «Διάλυση του 
Ν.Π.Δ.Δ. με την επωνυμία « Αρμα θέσπιδος» και άλλες 
διατάξεις (ΦΕΚ 47/Α/14.4.1983). 

4. ΤΟ Π.Δ. 370/83 «Κανονισμός οργάνωσης και λει¬ 
τουργίας Ανωτέρων Σχολών Δραματικής Τέχνης (Τμήμα 
Υποκριτικής)», (ΦΕΚ 130/Α/83). 

5. Την αριθ. ΥΠΠΟ/ΓΝΟΣ/49095/30.10.91 (ΦΕΚ 987/ 
Β/91) Υπουργική Απόφαση με θέμα: «μεταβίβαση αρμο¬ 
διοτήτων Υπουργού και δικαιώματος Υπογραφής «με 
εντολή Υπουργού» στον Γενικό Γραμματέα, και στους 
Προϊσταμένους Διευθύνσεων, Τμημάτων και Γραφείων 
της Κεντρικής Υπηρεσίας του Υπουργείου Πολιτισμού. 

6. Αίτηση του Ιδρύματος «Ελληνικό Κέντρο Τεχνών 
Αντωνίου θ. Γκαργκάσουλα» με τα συνοδεύοντα δικαιο- 
λογητικά. 

7. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε μετα¬ 
γενέστερα με την αρ. ΔΙΟΙΚ/Β/2436/15.1.1985 (ΦΕΚ 
31/Β/21.1.1985) κοινή απόφαση των Υπουργών Προε¬ 
δρίας της Κυβέρνησης και Πολιτισμού και Επιστημών 
«Ανασύνθεση και σύσταση συλλογικών οργάνων του 
ΥΠΠΟ και των εποπτευομένων απ’ αυτό Δημόσιων Υπη¬ 


ρεσιών» και αφορά το επί της οδού Σταδίου 43 κτίριο, στην 
Αθήνα, αποφασίζουμε: 

1. Χορηγούμε στο Ίδρυμα «Ελληνικό Κέντρο Τεχνών 
Αντωνίου θ. Γ καργκάσουλα», άδεια ίδρυσης και λειτουρ¬ 
γίας Ανώτερης Σχολής Δραματικής Τέχνης (Τμήμα Υπο¬ 
κριτικής), με την επωνυμία «Ανώτερη Σχολή Δραματικής 
Τέχνης (Τμήμα Υποκριτικής), του Ιδρύματος «Ελληνικό 
Κέντρο Τεχνών Αντωνίου θ. Γκαργκάσουλα». 

Έδρα της Σχολής ορίζεται το κτίριο επί της οδού Στα¬ 
δίου 43 στην Αθήνα. 

2. Η Σχολή θα αρχίσει τη λειτουργία της από το σχολικό 
έτος 1994-1995. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 22 Ιουλίου 1994 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
-♦- 

Αριθ. 24355 (6) 

Χορήγηση άδειας ίδρυσης και λειτουργίας Ερασιτεχνικής 

Σχολής Χορού στο Σωματείο «Πνευματική Πολιτιστική 

Κοινωνική Κίνηση Βορ. Προαστείων». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία “ Αρμα θέσπιδος" και άλλες 
διατάξεις» (ΦΕΚ 47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

5. Την αριθ. ΥΠΠΟ/ΓΝΟΣ/49095/30.10.91 (ΦΕΚ 987/ 
Β/91) Υπουργική απόφαση «Μεταβίβαση αρμοδιοτήτων 
Υπουργού και δικαιώματος υπογραφής “με εντολή Υπουρ¬ 
γού” στο Γ ενικό Γ ραμματέα και τους Προϊσταμένους Διευ¬ 
θύνσεων, Τμημάτων και Γ ραφείων της Κεντρικής Υπηρε¬ 
σίας του Υπουργείου Πολιτισμού». 

6. Αίτηση του Σωματείου «Πνευματική Πολιτιστική Κοι¬ 
νωνική Κίνηση Βορείων Προαστείων» με τα συνοδεύοντα 
δικαιολογητικά. 

7. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε μετα¬ 
γενέστερα με την αρ. 2436/15.1.1985 (ΦΕΚ 31/Β/85) 
κοινή απόφαση των Υπουργών Προεδρίας της Κυβέρνη¬ 
σης και Πολιτισμού και Επιστημών», για τον έλεγχο της κα¬ 
ταλληλότητας του επί της οδού Γράμμου 24 κτιρίου, στα 
Μελίσσια Αττικής, αποφασίζουμε: 

Χορηγούμε στο Σωματείο «Πνευματική Πολιτιστική Κοι¬ 
νωνική Κίνηση Βορ. Προαστείων» άδεια ίδρυσης και λει¬ 
τουργίας Ερασιτεχνικής Σχολής Χορού με την επωνυμία 
«Ερασιτεχνική Σχολή Χορού του Σωματείου “Πνευματική 
Πολιτιστική Κοινωνική Κίνηση Βορείων Προαστείων”» και 
έδρα λειτουργίας το επί της οδού Γράμμου 24 κτίριο στα 
Μελίσσια Αττικής. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 20 Ιουλίου 1994 

Με εντολή Υπουργού 
Ο Διευθυντής 

ΠΟΛ. ΠΟΛΥΧΡΟΝΟΠΟΥΛΟΣ 
-♦- 

Αριθ. ΥΠΠΟ/ΑΡΧ/Β1/Φ.33/21403/444 (7) 

Κήρυξη Ι:Ν. Κοίμησης Θεοτόκου Σιμού Ναυπακτίας ως 
ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/ 
28.11.91) Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους Γ. 
Γραμματέα, Ειδ. Γραμματέα, Προϊσταμένους Δ/νσεων, 
Τμημάτων και Γ ραφείων του ΥΠΠΟ, όπως συμπληρώνεται 
με την Υ.Α. ΥΠΠΟ/ΓΝΟΣ/6630/4.2.1994 (ΦΕΚ 104/Β/ 
16.2.1994). 

2. Τις διατάξεις του Κ.Ν. 5351/32 «Περί Αρχ/των». 

3. Γνωμοδότηση του Τοπικού Συμβουλίου Μνημείων 
Νοτιοδυτικής Ελλάδος όπως αυτή διατυπώθηκε στην 
αριθμ. 2/20.4.94 Συνεδρία του, αποφασίζουμε: 

Χαρακτηρίζεται ως ιστορικό διατηρητέο μνημείο ο Ι.Ν. 
Κοίμησης Θεοτόκου Σιμού Ναυπακτίας. Πρόκειται για τρί- 
κλιτη βασιλική ηπειρωτικού τύπου. Είναι κτισμένος με κα- 
λοπελεκημένους λίθους. Λιθόκτιστο και το προσκολλη- 
μένο στη δυτική πλευρά κωδωνοστάσιο (1867). Η νότια εί¬ 
σοδος του ναού ποικίλλεται με λιθανάγλυφα. Ο ναός απο¬ 
τελεί ^ρακτηριστικό δείγμα της μεταβυζαντινής εκκλη¬ 
σιαστικής αρχιτεκτονικής της ορεινής Ναυπακτίας. Από 
τις διατάξεις αυτής της απόφασης δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 1994 

Με εντολή Υπουργού 
Ο Προϊστάμενος 
ΝΙΚΟΣ ΖΙΑΣ 

-♦- 

Αριθ. 535223 (8) 

Ίδρυση Γραφείου Ε.Ο.Τ. Νομού Λακωνίας - Γύθειο. 

Ο ΥΠΟΥΡΓΟΣ ΤΟΥΡΙΣΜΟΥ ΚΑΙ 
Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 

Έχοντας υπόψη: 

α. Τις διατάξεις του Α.Ν. 1565/50 «περί σύστασης 
ΕΟΤ», όπως τροποποιήθηκε μεταγενέστερα και ισχύει σή¬ 
μερα. 

β. Τις διατάξεις του Ν.Δ. 201/74 «περί τροποποίησης 
και συμπλήρωσης της περί ΕΟΤ νομοθεσίας». 

γ. Τις διατάξεις του Π.Δ. 884/86 «περί κανονισμού διάρ¬ 
θρωσης των υπηρεσιών του ΕΟΤ», όπως τροποποιήθηκε 
με το Π.Δ. 461/30.11.93 και ισχύει σήμερα. 

δ. Το Π.Δ. 459/93 (ΦΕΚ 193/τ.Α /15.11.93) «Ανασύ¬ 
σταση του Υπουργείου Τουρισμού και καθορισμός αρμο¬ 
διοτήτων του». 

ε. Το Ν. 2160/93 «Ρυθμίσεις για τον Τουρισμό». 

στ. Την 230/18/7.6.94 απόφαση Δ.Σ. του ΕΟΤ. 

ζ) Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του Κρατικού προϋπολογι¬ 


σμού, το ύψος της οποίας θα ανέλθει στο ποσό του ενός 
εκατομμυρίου (1.000.000) δραχμών και έχει εγγράφει 
στον κωδικό αριθμό 1γ του ΕΟΤ, αποφασίζουμε: 

Εγκρίνουμε την ίδρυση Γ ραφείου ΕΟΤ Νομού Λακωνίας 
με έδρα το Γύθειο. Το γραφείο αυτό θα υπάγεται στη Δ/ 
νση Τουρισμού Πελοποννήσου και Δυτικής Στερεός Ελλά¬ 
δος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 1994 

Ο ΥΠΟΥΡΓΟΣ 

Δ. ΛΙΒΑΝΟΣ 

Ο Γ ενικός Γ ραμματέας του ΕΟΤ 
Ε. ΓΙΑΝΝΑΚΟΥΛΙΑΣ 

-♦- 

Αριθ. 535192 (9) 

Ίδρυση Γ ραφείου Ε.Ο.Τ. Νομού Αιτωλοακαρνανίας - Αμ¬ 
φιλοχία. 

Ο ΥΠΟΥΡΓΟΣ ΤΟΥΡΙΣΜΟΥ ΚΑΙ 
Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 

Έχοντας υπόψη: 

α. Τις διατάξεις του Α.Ν. 1565/50 «περί σύστασης 
ΕΟΤ», όπως τροποποιήθηκε μεταγενέστερα και ισχύει σή¬ 
μερα. 

β. Τις διατάξεις του Ν.Δ. 201/74 «περί τροποποίησης 
και συμπλήρωσης της περί ΕΟΤ νομοθεσίας». 

γ. Τ ις διατάξεις του Π.Δ. 884/86 «περί κανονισμού διάρ¬ 
θρωσης των υπηρεσιών του ΕΟΤ», όπως τροποποιήθηκε 
με το Π.Δ. 461/30.11.93 και ισχύει σήμερα. 

δ. Το Π.Δ. 459/93 (ΦΕΚ 193/τ.Α715.11.93) «Ανασύ¬ 
σταση του Υπουργείου Τουρισμού και καθορισμός αρμο¬ 
διοτήτων του». 

ε. Το Ν. 2160/93 «Ρυθμίσεις για τον Τουρισμό», 
στ. Την 249/19/14.6.94 απόφαση Δ.Σ. του ΕΟΤ. 
ζ) Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του κρατικού προϋπολογι¬ 
σμού, το ύψος της οποίας θα ανέλθει στο ποσό του ενός 
εκατομμυρίου (1.000.000) δραχμών και έχει εγγράφει 
στον κωδικό αριθμό 4211 γ ΕΟΤ, αποφασίζουμε: 

Εγκρίνουμε την ίδρυση Γ ραφείου ΕΟΤ Νομού Αιτωλοα¬ 
καρνανίας με έδρα την Αμφιλοχία. Το γραφείο αυτό θα 
υπάγεται στη Δ/νση Τουρισμού Πελοποννήσου και Δυτι¬ 
κής Στερεός Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1994 

Ο ΥΠΟΥΡΓΟΣ 

Δ. ΛΙΒΑΝΟΣ 

Ο Γ ενικός Γ ραμματέας του ΕΟΤ 
Ε. ΓΙΑΝΝΑΚΟΥΛΙΑΣ 

-♦- 

Αριθ. 532144/ειδ. αριθ. 116 (10) 

Κατάταξη των «ΚΕΝΤΡΩΝ ΔΙΑΚΟΠΩΝ & ΠΑΡΑΘΕΡΙ- 
ΣΜΟΥ ΑΛΛΟΔΑΠΩΝ» σύμφωνα με το Ν.2160/93 περί 
Τουρισμού στα κύρια ή μη κύρια τουριστικά καταλύ¬ 
ματα. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

Ι.ΤοΝ. 1624/51 «περί ΕΟΤ» όπως ισχύει σήμερα και το 

Ν.Δ. 4109/60 «περί τροποηοιήσεως και συμπληρώσεως 
της νομοθεσίας περί Ελληνικού Τουρισμού». 

2. Το ΦΕΚ 557/Β/87 «περί τεχνικών προδιαγραφών κυ¬ 
ρίως τουριστικών καταλυμάτων». 

3. Το Ν. 392/76 «περί ιδρύσεως και λειτουργίας χώρων 
οργανωμένης κατασκήνωσης (Οαιτρηςε)». 

4. Το Ν. 3185/55 περί «Κέντρων Διακοπών και Παραθε- 
ρισμού Αλλοδαπών» στην Ελλάδα και την απόφαση 
423814/20.5.77 περί τιμών αυτών. 

5. Το Ν. 2160/93 (ΦΕΚ 118/Α/93) περί τροπαποιή- 
σεως της νομοθεσίας ΕΟΤ και άλλες διατάξεις. 

6. Τις αριθμ. 530264/530266/5.4.94 αποφάσεις Γεν. 
Γραμ. ΕΟΤ περί διαδικασίας χορήγησης ειδικού σήματος 
λειτουργίας των τουριστικών καταλυμάτων. 

7. Την αριθμ. 519523/100/29.5.92 απόφαση Υπουρ¬ 
γού Εθν. Οικονομίας περί χορήγησης ή ανανέωσης αδείας 
λειτουργίας των Κέντρων Διακοπών και Παραθερισμού 
Αλλοδαπών. 

8. Τις δηλώσεις των επιχ/τιών των αναφερομένων κατα¬ 
λυμάτων περί ένταξής τους στις εν λόγω μορφές, ήτοι δ) 
και α) όπως αυτές αναγράφονται στο άρθρο 2 του Ν. 

2160/93. 

9. Την ανάγκη ρύθμισης των διαδικασιών στα εν λόγω 
καταλύματα σύμφωνα με τις διατάξεις του Ν. 2160/93, 
αποφασίζουμε: 

Α. Ρυθμίζουμε υποχρεωτικά την κατάταξη των ήδη λει- 
τουργούντων Κέντρων Διακοπών και-Παραθερισμού Αλλο¬ 
δαπών σε μορφές καταλυμάτων του άρθρου 2 παράγρα¬ 
φος 1 του Ν. 2160/93 στα κύρια τουριστικά καταλύματα 
(ξενοδοχεία κλασσικού τύπου και επιπλωμένων διαμερι¬ 
σμάτων) ή μη κύρια τουριστικά καταλύματα (χώροι οργα¬ 
νωμένης κατασκήνωσης με ή χωρίς οικιακούς - Οειτιρίηςδ) 
με τις κατωτέρω διαδικασίες: 

1. Με αίτηση Δήλωση Ν. 1599/86 του Επιχειρηματία 
περί κατάταξης στη μία από τις ανωτέρω δύο μορφές ανά¬ 
λογα με την υπάρχουσα κατάσταση. 

2. Με έκθεση επιθεώρησης επιτροπής υπαλλήλων του 
ΕΟΤ, από την οποία θα προτείνεται η έγκριση της ζητου- 
μένης μιας ή της άλλης μορφής. 

3. Ως δικαιολογητικά χορήγησης του ειδικού σήματος 
ορίζονται τα ισχύοντα για τη μορφή του αντίστοιχου κατα¬ 
λύματος κατά τις σχετικές αποφάσεις περί σήματος. 

4. Η τάξη και μέχρι εφαρμογής των κριτηρίων σε αστέ¬ 
ρες, θα προταθεί από την Επιτροπή που θα συνιστάται 
από την αρμόδια Δ/νση ΣΤ του ΕΟΤ για την κατάταξη στη 
μορφή. 

Β. Η απόφαση αυτή δεν συνεπάγεται δημοσιοοικονο- 
μική επιβάρυνση. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 18 Ιουλίου 1994 

Ο ΥΠΟΥΡΓΟΣ 

Δ. ΛΙΒΑΝΟΣ 


Αριθ. 72179/2245/β 

Ανάθεση έργου με σύμβαση σε 1 ειδικό επιστήμονα από 
το ΥΠΕΧΩΔΕ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 681 κ.ε του Αστικού Κώ¬ 
δικα σχετικά με τη μίσθωση έργου. 

2. Τις διατάξεις του άρθρου 15 (συμβάσεις μίσθωσης 
έργου) του Ν. 1735/87 σχετικά με τις προσλήψεις στο Δη¬ 
μόσιο Τομέα κ.λπ. (ΦΕΚ 195Α/11.7.87). 

3. Τις διατάξεις του άρθρου 10 του Ν. 1032/80 «περί 
συστάσεως ΥΧΟΠ» σε συνδυασμό με τις διατάξεις του Ν. 

1558/85 «Κυβέρνηση και Κυβερνητικά Όργανα». 

4. Την με αρ. 270/13.7.94 Πράξη του Υπουργικού Συμ¬ 
βουλίου η οποία αφορά την έγκριση ανάθεσης έργου από 
το ΥΠΕΧΩΔΕ σε 1 ειδικό επιστήμονα (Γεωλόγο) κατ’ εξαί¬ 
ρεση του μέτρου αναστολής των διορισμών. 

5. Την με αρ. 33361 /5.9.91 απόφαση σχετικά με μετα¬ 
βίβαση εξουσίας υπογραφής σύμφωνα με το άρ. 7 παρ. 1 
του Ν. 1943/91 στους Γενικούς Γραμματείς των Υπουρ¬ 
γείων (ΦΕΚ 703/Β75.9.91). 

6. Τις υπηρεσιακές ανάγκες του ΥΠΕΧΩΔΕ σε Ειδικούς 
Επιστήμονες, αποφασίζουμε: 

Την ανάθεση έργου με μίσθωση σε 1 ειδικό επιστήμονα 
(Γεωλόγο) ειδικευμένο στην φωτοερμηνεία και θεματική 
χαρτογράφηση αλλά και με παράλληλες γνώσεις και 
εμπειρία στη χρήση του δορυφορικού συστήματος παγκο¬ 
σμίου εντοπισμού θέσης ((3.Ρ.5.) που διαθέτει ο Ο.Κ.Χ.Ε. 
σε Κτηματογραφικές εργασίες. 

Ο υπόψη ειδικός επιστήμονας: 

α) θα είναι υπεύθυνος συντονισμού και διαχείρισης των 
εργασιών Γεωδαιτικού προσδιορισμού θέσης σημείων με 
χρήση του δορυφορικού συστήματος παγκοσμίου εντοπι¬ 
σμού θέσης «ΘΙοόεΙ Ροείΐίοηίηδ 5γ5ΐ6ΐτι-<3.Ρ.3.» στα πλαί¬ 
σια πύκνωσης του Ελληνικού Γ εωδαιτικού Δικτύου 

β) θα συμμετέχει στις γεωλογικές και εδαφολογικές ερ¬ 
γασίες για την υλοποίηση του Κοινοτικού Προγράμματος 
ΟΟΠΙΝΕ Ι_3Πά-ΟονθΓ 

γ) θα συμμετέχει στην ομάδα του νέου συστήματος Γε- 
ωγραφικών Πληροφοριών που αποκτήθηκε πρόσφατα στα 
πλαίσια του Μ.Ο.Π. Πληροφορικής. 

Η χρονική διάρκεια της εν λόγω ανάθεσης έργου θα εί¬ 
ναι 12 μηνών και θα γίνει σύμφωνα με τις διατάξεις του άρ¬ 
θρου 15 του Ν. 1735/87. 

Ο ανάδοχος θα συντάξει πλήρη μελέτη για το έργο το 
οποίο θα του ανατεθεί και θα εκτελέσει, θα παρακολου¬ 
θείτε δε από τον Προϊστάμενο της αντίστοιχης υπηρεσια¬ 
κής μονάδας. 

Η συνολική αμοιβή του αναδόχου ανέρχεται στο ποσό 
των 3.000.000 δρχ. και θα βαρύνει τις πιστώσεις της ΣΑΜ 
085/94, έργο 8275701 των Δημοσίων Επενδύσεων του 
Φορέα 31100 (ΥΠΕΧΩΔΕ). 

Το παραπάνω έργο δεν αφορά εργασίες που ανάγονται 
στον κύκλο καθηκόντων υπαλλήλων του ΥΠΕΧΩΔΕ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Ιουλίου 1994 
Με εντολή Υπουργών 

Οι Γενικοί Γραμματείς των Υπουργείων 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΠΕΧΩΔΕ 

Β. ΤΣΙΛΙΚΑΣ Α. ΒΟΥΛΓΑΡΗΣ 

-♦- 

Αριθ. 225 12 (12) 

Σύσταση αμιγούς Δημοτικής Επιχείρησης Επικοινωνίας 
Διαφήμισης και Εκμετάλλευσης Δημοτικών Χώρων Δή¬ 
μου Κηφισιάς με το δ.τ. «Κηφισεύς». 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 260 έως 267, 270, 274 και 
287 του Π.Δ/τος 323/89 (ΔΚΚΟ όπως τροποποιήθηκε με 
τις όμοιες του άρθρου 11 παρ. 2 και 4 του Ν. 2130/ 
23.4.93 (ΦΕΚ Α' 62/93). 

2. Την αριθ. 25027/9.4.84 απόφαση του Υπουργού 
Εσωτερικών, που δημοσιεύθηκε στο 244/19.4.84 ΦΕΚ 
τ.Β'. 

3. Τις διατάξεις του άρθρου μόνου του Π.Δ/τος 250/89 
ΦΕΚ 118/10.5.89 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

4. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, σχετικά με 
την υποχρέωση αναγραφής «κάλυψη δαπάνης», που συ¬ 
νεπάγεται η έκδοση κάθε κανονιστικής διάταξης. 

5. Τις 3, 122, 183/94 αποφάσεις Δημοτικού Συμβου¬ 
λίου Κηφισιάς, αποφασίζουμε: 

1. Σύσταση-Επωνυμία 

Συνιστάται στο Δήμο Κηφισιάς Αττικής αμιγής Δημοτική 
Επιχείρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΕΠΙΚΟΙΝΩΝΙΑΣ ΔΙΑΦΗΜΙΣΗΣ ΚΑΙ ΕΚΜΕΤΑΛΛΕΥΣΗ ΔΗ¬ 
ΜΟΤΙΚΩΝ ΧΩΡΩΝ Ν.Π.Ι.Δ.» και με το διακριτικό τίτλο 
«Κηφισεύς» ως ίδιο νομικό πρόσωπο ιδιωτικού δικαίου, το 
οποίο διέπεται από τις διατάξεις των άρθρων 260 και επό¬ 
μενα του Π.Δ. 323/89 (Δ.Κ.Κ.). 

2. Σκοπός 

Σκοπός της επιχείρησης είναι: 
α. Η επί κέρδει άσκηση κάθε μορφής, διαφημιστικής 
δραστηριότητας στην οποία θα προβαίνει είτε με ίσια 
μέσα, είτε με ανάθεση των δραστηριοτήτων αυτών επί 
κέρδει σε άλλες ομοειδείς επιχειρήσεις. 

β. Η εκμίσθωση χώρων σε διαφημιστικές εταιρείες ή 
φυσικά ή νομικά πρόσωπα κάθε μορφής για διαφήμιση δι¬ 
κής τους ή τρίτων προσώπων για λογαριασμό των οποίων 
ενεργούν. 

γ. Η παραγωγή διαφημιστικών προγραμμάτων, 
δ. Η είσπραξη των δικαιωμάτων του Δήμου Κηφισιάς 
από τις διαφημίσεις (τέλη κ.λπ.) και η απόδοσή τους στον 
Δήμο. Κατ’ εξαίρεση ο Δήμος θα επιβάλλει και θα ει¬ 
σπράττει τα σχετικά πρόστιμα των αυθαιρέτων διαφημί¬ 
σεων με βάση τις διατάξεις του ΚΕΔΕ. 

ε. Ο έλεγχος του τρόπου και των μέσων διαφήμισης στο 
Δήμο Κηφισιάς στα πλαίσια της υφισταμένης νομοθεσίας 
για την εξάλειψη της αφισσορύπανσης και την προστασία 
του περιβάλλοντος. 

στ. Η εις το μέλλον χρήση και εκμετάλλευση των κυλι¬ 
κείων και αναψυκτηρίων που ανήκουν στην κυριότητα, 
νομή και κατοχή του Δήμου, είτε με ίδια μέσα, είτε σε συ¬ 
νεργασία με άλλα φυσικά ή νομικά πρόσωπα. 


ζ. Η εκμετάλλευση των Ευρωπαϊκών Κοινοτικών Προ¬ 
γραμμάτων που έχουν σχέση με τις πιο πάνω δραστηριό¬ 
τητες της Επιχείρησης. 

η. Η αναβάθμιση της επικοινωνίας, των πολιτών και η 
βελτίωση της ποιότητας ζωής της πόλης. 

3. Μέσα - δικαιώματα 

Για την επίτευξη του ανωτέρω σκοπού της και μόνο ειδι¬ 
κότερα την παράγρ. α και ε του άρθρου 2, η συνιστωμένη 
επιχείρηση δικαιούται να χρησιμοποιεί τους κοινόκτητους 
και κοινόχρηστους χώρους του Δήμου που βρίσκονται 
στην περιφέρειά του, καθώς και να ασκεί τα δικαιώματα 
και μέσα που έχει ο Δήμος προς διαφήμιση, χρησιμοποιώ¬ 
ντας ταυτόχρονα και τη δημοτική περιουσία για το σκοπό 
αυτό, υπό τον απαράβατο όρο ότι δεν θα παρακωλύεται 
ούτε θα αλλοιώνεται ο βασικός προορισμός των περιου¬ 
σιακών αυτών στοιχείων και ότι θα προηγείται για κάθε πε¬ 
ρίπτωση εγκριτική απόφαση του Δημοτικού Συμβουλίου. 

Γ ια την επίτευξη επίσης του αναφερομένου ανωτέρω 
στο άρθρο 2 παρ. δ σκοπού της επιχείρησης, ο Δήμος Κη¬ 
φισιάς αναθέτει σύμφωνα με το άρθρο 29 του Π.Δ. 
323/89 την εν λόγω δραστηριότητά του στη συνιστωμένη 
επιχείρηση για μία διετία από τη δημοσίευσή της κατά 
νόμο, περί συστάσεως της παρούσας επιχείρησης, από¬ 
φαση του Νομάρχου στην Εφημερίδα της Κυβέρνησης. 

4. Έδρα 

Έδρα της επιχείρησης ορίζεται ο Δήμος Κηφισιάς Αττι¬ 
κής. 

5. Διάρκεια 

Η διάρκεια της επιχείρησης ορίζεται εικοσαετής, αρχί¬ 
ζει από την δημοσίευση της παρούσας απόφασης στην 
Εφημερίδα της Κυβερνήσεως και λήγει με την παρέλευση 
της αντίστοιχης ημερομηνίας του τελευταίου έτους 
(20ού) εκτός και αν αυτή, προ της λήξεως παραταθεί με 
απόφαση του Δημοτικού Συμβουλίου του Δήμου Κηφι¬ 
σιάς. 

6. Διοίκηση της Επιχείρησης 

Η επιχείρηση διοικείται από επταμελές (7) Διοικητικό 
Συμβούλιο, τα μέλη του οποίου ορίζονται μαζί με τους 
αναπληρωτές τους από το Δημ. Συμβούλιο κάθε 4 χρόνια. 
Κατ’ εξαίρεση το πρώτο Διοικητικό Συμβούλιο θα έχει 
διάρκεια μέχρι την 31.1.95. 

Από τα μέλη του Διοικητικού Συμβουλίου δύο είναι αιρε¬ 
τοί εκπρόσωποι του Δήμου, (ένας είναι εκπρόσωπος των 
εργαζομένων στην επιχείρηση, αν αυτή απασχολεί περισ¬ 
σότερους από είκοσι εργαζομένους), άλλως ένας δημότης 
ή κάτοικος Δήμου Κηφισιάς. Ένας (1) εκπρόσωπος του 
κοινωνικού φορέα (εκπολιτιστικός-εξωραϊστικός σύλλο¬ 
γος «Ο ΚΗΦΙΣΟΣ») και τρεις (3) θα είναι Δημότες ή κάτοι¬ 
κοι του Δήμου Κηφισιάς, που έχουν πείρα και γνώσεις σχε¬ 
τικές με το αντικείμενο και το σκοπό της επιχείρησης. 

7. Κεφάλαιο 

Το κεφάλαιο της επιχείρησης ορίζεται σε 15.000.000 
δραχμές (δέκα πέντε) που εισφέρονται από το Δήμο Κηφι¬ 
σιάς, ο οποίος είναι και ο μοναδικός μέτοχός της. 

Ο Δήμος Κηφισιάς εισφέρει επίσης στην Επιχείρηση 
κατά χρήση, χώρο 80 τ.μ., ο οποίος βρίσκεται εντός του 
δημαρχείου και του ανήκει κατά πλήρη κυριότητα, νομή 
και κατοχή. 

8. Πόροι της επιχείρησης 

Οι πόροι της Δημοτικής Επιχείρησης θα είναι: 
α. Τα έσοδα από τις διαφημίσεις στις οποίες θα προβαί¬ 
νει ή από τα δικαιώματά της απ’ αυτών σύμφωνα με το άρ¬ 
θρο 2, 

β. Τα έσοδα από τη διαχείριση εκμετάλλευσης των προ- 

γραμμάτων της ΕΟΚ και γενικά από την άσκηση της δρα- 
στηριότητάς της, 

γ. Οι πρόσοδοι από την περιουσία της τυχόν δάνεια, 
κληρονομιές, εισφορές, δωρεές, επιχορηγήσεις κ.λπ. 

δ) Τα έσοδα από την εκμετάλλευση των κυλικείων και 
αναψυκτηρίων του Δήμου. 

9. Διαχείριση 

Η διαχείριση της Επιχείρησης ενεργείται με βάση ιδιαί¬ 
τερο προϋπολογισμό εσόδων - εξόδων και είναι ανεξάρ¬ 
τητη από την υπόλοιπη Δημοτική Επιχείρηση. 

10. Διάλυση 

Η επιχείρηση διαλύεται: 

α. Με απόφαση του Νομάρχη Ανατ. Αττικής μετά από 
απόφαση του Δημοτικού Συμβουλίου του Δήμου Κηφισιάς 
η οποία λαμβάνεται με απόλυτη πλειοψηφία των μελών 
του. 

β. Όταν λήξει η διάρκειά της χωρίς να παραταθεί. 
γ. Σε περίπτωση πτώχευσης. 

11. Εκκαθάριση 

Τη διάλυση της επιχείρησης ακολουθεί Εκκαθάριση. 
Εκτός από την περίπτωση πτώχευσης η εκκαθάριση γί¬ 
νεται από εκκαθαριστές που ορίζονται από το Δημ. Συμ¬ 
βούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και αφού πληρωθούν τα χρέη της Επιχείρησης, το 
υπόλοιπο περιέρχεται στο Δήμο Κηφισιάς. 

12. Κατά τα λοιπά ισχύουν και ιδιαίτερα ως προς τη συ¬ 
γκρότηση, τη λειτουργία και τις αρμοδιότητες των οργά¬ 
νων διοίκησης, την οργάνωση, λειτουργία και εποπτεία 
της επιχείρησης οι σχετικές διατάξεις του Κώδικα Δήμων 
και Κοινοτήτων. 

13. Ακροτελεύτια διάταξη - Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Κηφισιάς, 
ποσού 15.000.000 δρχ. για το τρέχον οικονομικό έτος και 
έχει εγγράφει πίστωση σε βάρος του Κ.Α. 211.9 (5) με τίτλο 
«Εισφορά υπέρ της Δημοτικής Επιχείρησης Επικοινωνίας 
Διαφήμισης και Εκμετάλλευσης Δημοτικών Χώρων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 6 Ιουλίου 1994 

Ο Νομάρχης 
ΝΙΚΟΛΑΟΣ ΠΕΡΚΙΖΑΣ 

-♦- 

Αριθ. 10156 (13) 

Τροποποίηση της 39205/66 απόφασης «περί μεταβίβα¬ 
σης κυριότητας κοινοχρήστων εκτάσεων» (αγρόκτημα 
Τερπνής Ν. Σερρών). 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 1 και 5 του Ν. 3200/55 
«περί διοικητικής αποκεντρώσεως» όπως συμπληρώθη¬ 
καν με τις διατάξεις των άρθρων 1 και 4 του Ν.Δ. 532/70 
«περί συμπληρώσεως των διατάξεων περί διοικητικής 
αποκεντρώσεως». 

2. Το Β.Δ. αριθ. 709/70 «περί καθορισμού των διατη- 
ρουμένων υπέρ του Υπουργού και των Περιφερειακών αρ¬ 
χών διανομαρχιακού επιπέδου αρμοδιοτήτων επί θεμάτων 
του Υπουργείου Γεωργίας», όπως αυτό τροποποιήθηκε με 
το Π.Δ. 94/93. 

3. Το Β.Δ. 347/71 «περί των παρά τις Περιφερειακές 


Υπηρεσίες του Υπουργείου Εθνικής Οικονομίας επί θεμά¬ 
των Γ εωργίας Συμβουλίων». 

4. Την υπ’ αριθ. ΕΣ/1533/90 απόφασή μας με την 
οποία ορισμένα από τα καθήκοντά μας μεταβιβάστηκαν 
στο Διευθυντή Γ εωργίας. 

5. Την υπ’ αριθ. 39205/1966 απόφασή μας με την 
οποία οι κοινόχρηστες εκτάσεις του αγροκτήματος Τερ¬ 
πνής Ν. Σερρών, μεταβιβάστηκαν κατά κυριότητα στην 
ομώνυμη Κοινότητα. 

6. Την ανάγκη μερικής ανάκλησης της πιο πάνω απόφα¬ 
σής μας και μόνον σε ότι αφορά τμήματά των στο διατα¬ 
κτικό της παρούσας αναφερομένων τεμαχίων, καθόσον 
επί των εκτάσεων αυτών αναγνωρίσθηκαν με αποφάσεις 
του Πρωτοδικείου Σερρών και της Επιτροπής Απαλλοτρι¬ 
ώσεων Σερρών, αντίστοιχα ιδιοκτήτες, κάτοικοι Τερπνής, 
στους οποίους θα πρέπει να αποδοθούν οι εκτάσεις αυτές 
αυτούσιες ή σε αντάλλαγμα των απαλλοτριουμένων ιδιο¬ 
κτησιών τους (άρθρο 242 Αγροτικού Κώδικα). 

7· Την υπ’ αριθ. 58/1994 απόφαση της Κοινότητας 
Τερπνής Ν. Σερρών περί παραιτήσεώς της από την κυριό¬ 
τητα των αναγκαίων για τον παραπάνω σκοπό κοινόχρη¬ 
στων εκτάσεων, αποφασίζουμε: 

Τροποποιούμε την υπ’ αριθ. 39205/13.9.66 απόφασή 
μας «περί μεταβίβασης της κυριότητας κοινοχρήστων 
εκτάσεων στην Κοινότητα Τερπνής» ως εξής: 

Ανακαλούμε από την κυριότητα της Κοινότητας Τερ¬ 
πνής τις ακόλουθες εκτάσεις: 

1. Από το υπ’ αριθ. 2844 κοινόχρηστο τεμάχιο συνολι¬ 
κής έκτασης 22.988 τ.μ. τμήμα έκτασης 2.800 τ.μ. 

Έτσι η εναπομένουσα στην κυριότητα της Κοινότητας 
εκ του τεμαχίου αυτού έκταση, μειώνεται από 22.988 σε 
20.188 τ.μ. 

2. Από το υπ’ αριθ. 3810 κοινόχρηστο τεμάχιο συνολι¬ 
κής έκτασης 117.575 τ.μ. τμήμα έκτασης 30.000 τ.μ. με 
συνέπεια η ανήκουσα στην κυριότητα της Κοινότητας 
έκταση από το τεμάχιο αυτό να μειώνεται από 117.575 σε 
87.575 τ.μ. 

3. Από το υπ’ αριθ. 2.868 κοινόχρηστο τεμάχιο - αλωνό- 
τοπος έκτασης 1.562 τ.μ. τμήμα έκτασης 527 τ.μ. Η ανή¬ 
κουσα κατόπιν τούτου στην κυριότητα της Κοινότητας 
Τερπνής έκταση από το τεμάχιο αυτό, περιορίζεται από 
1.562 σε 1.035 τ.μ. 

Κατά τα λοιπά ισχύει ως έχει 39205/66 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 13 Ιουλίου 1994 

Με εντολή Νομάρχη 
Ο Διευθυντής κ.α.α. 

ΠΥΓΜ. ΝΕΠΚΑΣ 

-♦- 

Αριθ. 7886 ( 14 ) 

Έγκριση Οργανισμού Εσωτερικής Υπηρεσίας Κοινότητας 
Μανάγουλης Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Τις διατάξεις των άρθρων: 

α) 12 του Ν. 1188/1991 «περί κυρώσεως του κώδικος 
περί καταστάσεως προσωπικού Οργανισμών Τοπ. Αυτο¬ 
διοίκησης» και 164 του Π.Δ. 323/89. 

2. Την 1 από 23.6.94 σύμφωνη γνωμοδότηση του Υπη¬ 
ρεσιακού Συμβουλίου του άρθρου 14 του Ν. 1586/86. 

3. Την 26 από 1.8.93 απόφαση του κοινοτικού συμβου- 

λΐου Μανάγουλης για την ψήφιση του Οργανισμού Εσωτε¬ 
ρικής Υπηρεσίας αυτής. 

4. Ολα τα στοιχεία του φακέλου, αποφασίζουμε: 

Εγκρίνουμε την 26 από 1.8.1993 απόφαση του κοινοτι¬ 
κού συμβουλίου Μανάγουλης για την ψήφιση του Οργανι¬ 
σμού Εσωτερικής Υπηρεσίας της Κοινότητας που έχει ως 
εξής: 

Άρθρο 1 
Διάρθρωση 

Η Υπηρεσία της Κοινότητας διαρθρούται ως εξής: 

Γραμματεία: Αυτή περιλαμβάνει τις κατωτέρω θέσεις: 

1. Κατηγορία ΤΕ 

α) Κλάδο ΤΕ 17 Διοικητικού - Λογιστικού 

Μία (1) θέση με βαθμούς Δ-Α 

2. Κατηγορία ΔΕ 

α) Κλάδο ΔΕΙ Διοικητικού 

Μία (1) θέση με βαθμούς Δ-Α 

Αρμοδιότητες, καθήκοντα προσωπικού κ.λπ. παραμέ¬ 
νουν ως έχουν στην 12/88 απόφαση του Κ.Σ. Μανάγου¬ 
λης. 

Με την ανωτέρω απόφαση δεν προκαλείται δαπάνη σε 
βάρος του προϋπολογισμού της Κοιν. Μανάγουλης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 29 Ιουνίου 1994 
Ο Νομάρχης 

ΑΝΑΣΤ. ΓΑΡΥΦΑΛΛΙΔΗΣ 
-♦- 


Αριθ. 525070 (15) 

Διαχωρισμός της ΥΑ/ΕΟΤ Πύργος Τζανετάκη - Γρηγο- 
ράκη - Πύργος Καπετανάκου και καθορισμός συνθέ¬ 
σεων προσωπικού. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 
1. Έχοντας υπόψη: 
α. Το Ν. 1624/5 «περί ΕΟΤ». 

β. Τον Κανονισμό περί απ’ ευθείας από τον ΕΟΤ Εκμ/ 
σης Τουριστικών Εγκαταστάσεων, 
γ. Το Ν. 4109/60. 

δ. Την αρ. 197/17/31.5.94 απόφαση ΔΣ/ΕΟΤ. 
ε. Την ΑΠ 524940/73/13.6.94 απόφαση Υπουργού 
Τουρισμού. 

στ. Και το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 


Εγκρίνουμε: 

α. Το διαχωρισμό της ΥΑ/ΕΟΤ Πύργου Τζανετάκη - 
Γ ρηγοράκη - Πύργος Καπετανάκου και τη λειτουργία Υπη¬ 
ρεσιών Αυτεπιστασίας με τίτλο: 

1. ΥΑ/ΕΟΤ Πύργος Τζανετάκη - Γ ρηγοράκη 

2. ΥΑ/ΕΟΤ Πύργος Καπετανάκου 

β. Τις συνθέσεις προσωπικού που απαιτείται για τη λει¬ 
τουργία των ΥΑ/ΕΟΤ ως εξής: 


1. ΥΑ/ΕΟΤ ΠΥΡΓΟΣ ΤΖΑΝΕΤΑΚΗ - ΓΡΗΓΟΡΑΚΗ 


Α/Α ΕΙΔΙΚΟΤΗΤΑ 

1 ΠΥΑ 

2 ΔΥΑ 

3 Καθαρίστρια 

4 Σερβιτόρος - Ταμίας 

5 Φύλακας ημέρας 

6 Νυχτοφύλακας 

7 Φύλακας εκθεμάτων 

ΣΥΝΟΛΟ 

2. ΥΑ/ΕΟΤ ΠΥΡΓΟΣ ΚΑΠΕΤΑΝΑΚΟΥ 

Α/Α ΕΙΔΙΚΟΤΗΤΑ ΑΡ. ΑΤΟΜΩΝ 


1 ΠΥΑ 1 

2 Υπ. Υποδοχής 3 

3 Νυχτοθυρωρός 1 

4 Καμαριέρα 1 


ΣΥΝΟΛΟ 6 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 23 Ιουνίου 1994 

Ο Γ ενικός Γ ραμματέας 
ΕΥΑΓΓΕΛΟΣ ΓΙΑΝΝΑΚΟΥΛΙΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


(16) 

Στην ΥΠΠΟ/ΔΙΛΑΠ/Γ/558/17213/4.3.94 υπουργική 
απόφαση (ΦΕΚ 306/Β/22.4.94), περί χαρακτηρισμού ως 
έργου τέχνης, του κτιρίου ιδιοκτησίας της Μητρόπολης 
Ηλείας, στην οδό Βιλαέτου 6, στον Πύργο Ηλείας, διορθώ¬ 
νεται στο αναλυτικό κείμενο της υπουργικής απόφασης, η 
τελευταία φράση ως εξής: Αντί του εσφαλμένου «καθώς 
και πλούσιο γεωγραφικό διάκοσμο στο εσωτερικό του» τί¬ 
θεται το ορθό «καθώς και πλούσιο ζωγραφικό διάκοσμο 
στο εσωτερικό του». 

(Από το Υπ. Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


